
 19.4.2021
 BG
 Официален вестник на Европейския съюз
 L 132/1
 РЕГЛАМЕНТ ЗА ИЗПЪЛНЕНИЕ (ЕС) 2021/628 НА СЪВЕТА
 от 16 април 2021 година
 за прилагане на член 17, параграф 3 от Регламент (ЕС) No 224/2014 относно ограничителни мерки с оглед на положението в Централноафриканската република
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 224/2014 на Съвета от 10 март 2014 г. относно ограничителни мерки с оглед на положението в Централноафриканската република (1), и по-специално член 17, параграф 3 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 10 март 2014 г. Съветът прие Регламент (ЕС) No 224/2014.
 (2)
 На 22 февруари 2021 г. комитетът към Съвета за сигурност на ООН, създаден съгласно Резолюция 2127 (2013) на Съвета за сигурност на ООН, актуализира информацията по отношение на едно лице, подлежащо на ограничителни мерки.
 (3)
 Поради това приложение I към Регламент (ЕС) No 224/2014 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕС) No 224/2014 се изменя съгласно предвиденото в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 16 април 2021 година.
 За Съвета
 Председател
 A. P. ZACARIAS
 (1) ОВ L 70, 11.3.2014 г., стр. 1.
 ПРИЛОЖЕНИЕ
 В списъка в част А (Лица) от приложение I към Регламент (ЕС) No 224/2014 вписване No 14 се заменя със следното:
 „14.
 Bi Sidi SOULEMAN (псевдоними: а) Sidiki б) „генерал“ Sidiki в) Sidiki Abbas г) Souleymane Bi Sidi д) Bi Sidi Soulemane)
 Длъжност: Председател и самопровъзгласен „генерал“ на Retour, Réclamation et Réhabilitation (3R)
 Дата на раждане:20 юли 1962 г.
 Място на раждане: Бокаранга, Централноафриканска република
 Гражданство: Централноафриканска република
 Паспорт No: Разрешение за преминаване (laissez-passer) No 235/MISPAT/DIRCAB/DGPC/DGAEI/SI/SP, издадено на 15 март 2019 г. (издадено от министъра на вътрешните работи на Централноафриканската република)
 Адрес:Koui, префектура Ouham-Pendé, Централноафриканска република
 Дата на посочване от ООН:5 август 2020 г.
 Друга информация:
 Bi Sidi Souleman ръководи военизираната групировка с база в Централноафриканската република Retour, Réclamation, Réhabilitation (3R), която е убивала, измъчвала, изнасилвала и разселвала цивилни лица и е участвала в трафик на оръжие, незаконни данъчни дейности и военни действия с други военизирани групировки от създаването си през 2015 г. насам. Самият Bi Sidi Souleman също е участвал в мъчения. 3R подписва Политическото споразумение за мир и помирение в ЦАР на 6 февруари 2019 г., но участва в действия, с които споразумението се нарушава, и продължава да бъде заплаха за мира, стабилността и сигурността на ЦАР. Например на 21 май 2019 г. 3R убива 34 невъоръжени цивилни лица в три села, екзекутирайки безцеремонно мъже в зряла възраст. Bi Sidi Souleman открито потвърждава пред структура на ООН, че е дал заповед на части на 3R да отидат в селата в деня на атаките, но не признава да